Ritratt: Mill-filmat tal-ftuħ ta' Identità Is-Soċjetà Santa Marija u Banda Re Ġorġ V tal-Imqabba permezz tat-tim tal-midja tagħha il-Kummissjoni WEB imbarkat fuq proġett bit-titlu Identità. Kif jixhed l-isem dan huwa proġett li jesponi l-identità Maltija, li jinkludi intervisti qosra ma' akkademiċi magħrufa Maltin dwar suġġetti varji. Fosthom naraw lil Prof. George Cassar jagħmel eloġju dwar l-oriġini tal-Festa Maltija u kif evolviet matul is-snin, Dr Godfrey Farrugia jagħmel analiżi dettaljata l-Piroteknika Maltija mill-bidu tagħha sal-lum il-ġurnata u x'impatt għandha fuq il-ħajja soċjali, kulturali u tradizzjoni Maltija. Il-Kanonku Dr Jonathan Farrugia jispjega l-Festi Interni u r-ritwalli li jsiru matul dawn il-funzjonijiet kif ukoll Carlston Grima jitkellem dwar kliem Malti li jintuza fil-Piroteknika u l-varjazzjonijiet minn raħal għall-ieħor. Proġett huwa utli wkoll għal studenti li qed jagħmlu riċerki għall-istudju tagħhom. Dan hu wieħed mill-programmi li tistgħu ssegwi online. identità – L-oriġini u l-evuluzzjoni tal-Festa Maltija, l-ewwel parti identità – L-oriġini u l-evuluzzjoni tal-Festa Maltija, l-ewwel parti#identita Posted by Socjeta' Santa Marija u Banda Re Gorg V, Mqabba (Malta) on Monday, October 5, 2020 Aktar programmi li tistgħu ssegwu online issibuhom fuq Facebook permezz ta' dan il- link .